29/11/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación do acordo de mediación sobre a empresa “Atento, S. A.” de 17 de outubro de 2018

Logo de que as partes lexitimadas da empresa “ATENTO, S. A. U.” plantexaran ás súas diferenzas ao abeiro do acordo interprofesional galego (AGA) sobre procedementos extraxudiciais de solución de conflitos de traballo (Acordo interprofesional galego sobre procedementos extraxudiciais de solución de conflitos de traballo publicado no DOG Núm.98, de 24 de maio de 2013), o 17 de outubro de 2018 chégase a un acordo e solicítase a súa inscripción e publicación con data 12 de novembro de 2018. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de octubre de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG Núm 222, do 18 de novembro) modificada pola Orde do 14 de marzo (DOG Núm.60 de 26 de marzo de 2013). Considerando que a xefatura territorial de economía, emprego e industria da Coruña é competente para resolver a inscrición do acordo de mediación de 17 de outubro de 2018 sobre a empresa “ATENTO, S. A. U.” e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da consellería de economía, emprego e industria (DOG Núm 18, de 25 de xaneiro de 2018). De acordo con todo o indicado, RESOLVO: 1. A inscrición do acordo de mediación de 17 de outubro de 2018 sobre a empresa “ATENTO, S. A. U.” no rexistro de convenios e acordos colectivos de traballo da Comunidade Autónoma de Galicia.2. A remisión do acordo de mediación de 17 de outubro de 2018 sobre a empresa “ATENTO, S. A. U.” ó Boletín Oficial da provincia da Coruña para a súa publicación. A Coruña, 24 de novembro de 2018 O xefe territorial de economía, emprego e industria Isidoro Martínez Arca Na cidade de A Coruña, na sede da Inspección Provincial de Traballo e Seguridade Social, cando son as 11:00 horas do día 17 de outubro de 2018 Dunha parte, don Stefan Robert Fairhurst Vilreales (xerente de RRHH); dona Rosa María Seoane García; e dona María Prieto García, en representación da dirección de Atento Teleservicios, S. A. U. E doutra parte, dona Pilar Pérez Queiro (CGT); dona Xiaoli Ainhoa Sofia Triboi Negret (CGT); don Camilo Javier Arrinda Beby {CGT); dona Maria Veronica Alday Castagno (UGT); dona Sonia Isabel Majda Wan Gatius (UGT); don Brian Michael Domine Lagoa (CIG) e dona Sonia Sofia Arco Bejan (USO), en representación da parte social da indicada empresa. Todos eles son integrantes da Comisión de Conciliación- Mediación, constituída no día de hoxe, ao amparo do Acordo Galego de Solución Extraxudicial de Solución de Conflitos Colectivos de Traballo (AGA), para solventar o conflito xurdido no centro de traballo de A Coruña. Intervén, na súa calidade de conciliador designado polas partes, Vasile Gheorghe Churata Urbiola. Logo da negociación levada a cabo, os reunidos chegan os seguintes 1. A dirección da empresa comprométese a utilizar o mecanismo de despedimento previsto no artigo 52. d) do actual Estatuto dos Traballadores tan só naqueles casos en que a dinámica das baixas permita considerarse como unha práctica abusiva por parte do traballador. En todo caso, a dirección da empresa comprométese a discutir coa representación legal dos traballadores (en adiante, RLT) todos aqueles despedimentos que esta considere inxustos e a reconsiderar os mesmos.2. A dirección da empresa comprométese a que todos os despedimentos que se realicen estean argumentados en causas e/ou incumprimentos concretos e demostrables. Tamén nestes casos, asume o compromiso de discutir coa representación legal dos traballadores todos aqueles despedimentos que esta considere inxustos e a reconsiderar os mesmos.3. A dirección da empresa fará todo o necesario para garantir o dereito dos traballadores á presenza da RLT en todos os supostos de faltas graves e moi graves e, a tal efecto, a preavisar á RLT con 24 horas de antelación nas quendas de noite, fins de semana e festivos. Igualmente, a empresa notificará por correo electrónico á RLT todos os luns as sancións impostas por faltas graves e moi graves efectuadas na semana anterior.4. A dirección da empresa dirixirase por escrito á Mutua La Fraternidad Muprespa a fin de que non contacte cos traballadores de baixa ata, alomenos, 72 horas desde o parte de baixa. Igualmente a empresa comprométese a requirir á citada entidade para que realice os recoñecementos médicos correspondentes á patoloxía de cada traballador. Deste escrito facilitarase copia á RLT.5. A dirección da empresa comprométese a negociar de boa fe o calendario de vacacións de 2019, así como a respectar escrupulosamente o establecido no convenio colectivo de aplicación para o caso de que aquel non sexa posible.6. A dirección da empresa elaborará, no prazo de 30 días, a contar desde o pasado día 11 de outubro, un informe que avalíe a situación actual da formación e plantee as reformas de futuro necesarias.7. A dirección da empresa elaborará, antes do 31.12.2018, un informe sobre o plan de accións necesarias para o óptimo funcionamento das aplicacións informáticas do centro de traballo, do que dará conta á RLT tan pronto estea elaborado. Entretanto, se informará mensualmente á RLT das melloras e modificacións acometidas e por acometer.8. Eliminarase como indicador a efectos de obxectivos dos traballadores o das sete chamadas mínimas por hora.9. lnstaurarase unha xuntanza “antiestrés” de 20 minutos mensuais en todos os servizos, que carecerá de guión previo. A dirección da empresa iniciará esta práctica de inmediato.10. A dirección da empresa manifesta a súa total sensibilidade respecto da carga de traballo (que a dirección concreta na actual situación existente entre chamadas; e a RLT concreta na atención de chamadas sen dispoñer de tempo mínimo entre as mesmas, nin tempo administrativo para xestións) do persoal de Coruña, e comprométese e manifesta a súa firme determinación de realizar, no prazo de 20 días, un exhaustivo informe sobre este asunto, así como a trasladar aos seus clientes esta situación, a fin de tentar lograr a mellor solución para reducir a mesma, estea esta en mans do cliente ou da propia empresa. A tal efecto, o día 6 de novembro manterase unha xuntanza coa RLT.11. En atención a canto antecede, as seccións sindicais de UGT, USO e CC. OO manifestan a súa decisión de manter a suspensión da convocatoria de folga acordada o pasado día 11; mentres que as seccións sindicais de CGT e CIG deciden neste acto a suspensión da convocatoria de folga, ata valorar, no prazo dos vindeiros 20 días, o resultado dos compromisos adquiridos pola empresa neste período. Remata a xuntanza cando son as 19:30 horas do día antes sinalado. Asinan a presente acta as persoas mais arriba mencionadas, ademais de dona Gloria Natividad Echenagusia Garranchan, en representación da sección sindical de CC. OO. Tamén asina, dando fe do acordado, o conciliador designado polas partes.